П Р О Т О К О Л    № 41
от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

9 декември 2014 г.

Днес, 09.12.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ 
РУМЕН ГЕОРГИЕВ - отсъства
ЮЛИАНА КОЛЕВА	

По точка 1 от дневния ред присъстват и:
– СОНЯ НАЙДЕНОВА – представляващ Висшия съдебен съвет
- МАГДАЛЕНА ЛАЗАРОВА – член на ВСС и председател на Комисия „Публична комуникация” на ВСС;
- ЮЛИЯ КОВАЧЕВА – член на ВСС
- д-р МАТЮ КЛАЙМАН – главен консултант от Националния център на щатските съдилища;
- д-р БРАЙЪН ОСТРОМ – главен консултант от Националния център на щатските съдилища;
- БОРЯНА ХРИСТОВА – представител на фондация БИПИ;
- преводач от и на английски език, осигурен от Посолството на САЩ.

В изпълнение на дейност 1.6., залегнала в Годишния план за дейността на комисията за 2014 г., за отразяване на събитието по точка 1 от дневен ред присъстват и:
- Ксения Пеева – репортер от Информационна Агенция „Фокус”.
- Зорница Златева – ст. експерт в д-я „Публична комуникация и протокол” от администрацията на ВСС.

На заседанието на комисията от администрацията на ВСС присъстват и експертните сътрудници към комисията Красимира Василева – началник отдел „ЮОДКВСС”, д-я „Правна” и Румен Митев – гл. експерт - статистик, д-я „ИТСС”, техническият сътрудник на комисията Емилия Петкова – ст. експерт в д-я „ИТСС”.

На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъства Силвия Арабаджиева - студент от юридически факултет, която провежда стаж в Администрацията на Висшия съдебен съвет.

1. ОТНОСНО:  Подписване на Меморандум за сътрудничество между Висшия съдебен съвет и Националния център на щатските съдилища на основание решение на ВСС по Протокол № 50/06.11.2014 г., т. 65.

В разговор с присъстващите членове на ВСС гостите Матю Клайман и Брайан Остром – главни консултанти от НЦЩС, споделиха впечатленията си от проведените срещи в четири български съдилища и от разговорите със съдиите по отношение на процеса на извършващото се в момента набиране на данни за изследване на времевата тежест на разглежданите дела от българските съдии.

След проведения разговор и подписване на меморандума в два еднообразни екземпляра в двуезичен формат, като взе предвид т. 6.4. от годишния си план за дейността през 2014 г. - изучаване, обмен на информация и прилагане на положителния опит и добрите практики на държави-членки и институции на ЕС и трети страни посредством различни форми, 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за ползотворен проведения разговор с представителите на НЦЩС и в бъдещата си дейност ще потърси опора в поетите в Меморандума за сътрудничество между ВСС и НЦЩС ангажименти за съдействие.

2. ОТНОСНО: Обсъждане на Проект на Методика/Правила за измерване на натовареността на прокуратурите и индивидуалната натовареност на прокурор и следовател, утвърдена от работна подгрупа „Прокурорите и следователи” към Работната група за изготвяне на средносрочна стратегия на човешките ресурси в съдебната система към КАОСНОВСВ.
Обсъждат се представените от г-жа Елка Атанасова – зам.-председател на КАОСНОСВ и ръководител на Работната подгрупа „Прокурори и следователи”:
- Доклад за дейността на Работна подгрупа „Прокурори и следователи” към работната група за изготвяне на средносрочна стратегия на човешките ресурси в съдебната система към Комисията за анализ и отчитане на степента на натовареност на органите на съдебната власт за периода декември 2012 г. – ноември 2014 година;
- Проект на Методика/Правила за измерване на натовареността на прокуратурите и на индивидуалната натовареност на  всеки прокурор и следовател.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема представения Доклад за дейността на Работна подгрупа „Прокурори и следователи” към работната група за изготвяне на средносрочна стратегия за човешките ресурси в съдебната система към КАОСНОСВ на ВСС.
2.2. Приема представения Проект на Правила за измерване на натовареността на прокурорите и индивидуалната натовареност на всеки прокурор и следовател ведно с приложените към Раздел VІ от Правилата.
2.3. Предлага на ВСС на заседанието му на 11 декември 2014 г., като т. 39 от предвидения дневен ред да обсъди Доклада по т. 2.1. и Правилата по т. 2.2. и да приеме следното решение:

ПРОЕКТ
ВИСШИЯТ СЪДЕБЕН СЪВЕТ
Р Е Ш И :

39.1. ПРИЕМА Доклад за дейността на Работната подгрупа „Прокурори и следователи” към Работната група за изготвяне на средносрочна стратегия за човешките ресурси, сформирана към постоянната Комисия по анализ и отчитане степента на натовареност на органите на съдебната власт, за периода от декември 2012 г. до 30 ноември 2014 г.
39.2. ОДОБРЯВА Правила за измерване на натовареността на прокуратурите и на индивидуалната натовареност на всеки прокурор и следовател, която да влезе в действие, считано от 1 януари 2015 г.
39.3. ВЪЗЛАГА на Главния прокурор на Република България да извърши необходимите организационни действия за въвеждането в действие на Правилата по т. 39.2, както и за въвеждане в действие на формуляра с Утежняващите показатели, приложение към Раздел VІ от Правилата, считано от 01.01.2015 г.
39.4. ВЪЗЛАГА на директора на дирекция „Информационни технологии и съдебна статистика” да публикува доклада по т. 39.1 и правилата по т. 39.2, на Интернет страницата на Висшия съдебен съвет.

3. ОТНОСНО: Обсъждане на постъпили становища, бележки и предложения от съдилищата по проекта на списък с групирани гражданските дела и проекта на списък с групирани търговски и фирмени дела с оглед актуализиране на статистическите шифри, по които се отчитат тези дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение постъпилите от съдилищата становища, бележки и предложения по проектите на списъци с групирани статистически шифри/кодове по гражданските, търговските и фирмените дела.
3.2. Възлага на г-жа Мария Кузманова да създаде необходимата организация в работната група, определена с решение на комисията по Протокол № 42/03.12.2013 г., с оглед обобщаване на получените становища и предложения от съдилищата и отразяване на необходимите промени в проектосписъците.
3.3. Окончателният вариант на проектосписъците да бъде представен от г-жа Мария Кузманова на комисията в срок до 22 декември 2014 г.

4. ОТНОСНО: Извлечение от Протокол № 5/25.11.2014 г. от заседание на Групата на председателите на постоянните комисии на ВСС, съдържащо решение с искане постоянните комисии в срок от 7-10 дни да представят актуална информация за дейността си в изпълнение на препоръките на ЕК по МСО и съгласно заложените в Пътната карта за 2014 г. мерки, за периода август-декември 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема изготвената информация относно изпълнение на мерките, заложени в Пътната карта за 2014 г. за изпълнение на препоръките от Доклада на ЕК от януари 2014 г. в рамките на МСО, ангажиращи постоянната Комисия по анализ и отчитане степента на натовареност на органите на съдебната власт на ВСС /за периода август-декември 2014 г./ и я предоставя на представляващия ВСС.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ